স্টাফ রিপোর্টার ॥ বানিয়াচংয়ে যৌতুকের জন্য স্ত্রী-শ্বাশুড়ীকে মারধর করেছে যৌতুকলোভী স্বামী ও তার পরিবারের লোকজন। এ ঘটনায় শিশুসহ অন্ততপক্ষে ৬ জন আহত হয়েছে। গুরুতর আহত কুলুসমা বিবি (৫০), সফিনা বেগম (৩০), সোহেল মিয়া (২২), রুশেনা (৯), নাঈম (১৩) ও রুমী (১০)কে বানিয়াচং সদর হাসপাতালে ভর্তি করা হয়েছে। ঘটনাটি ঘটেছে গত শুক্রবার রাত ৯টার দিকে বানিয়াচং ১নং উত্তর-পূর্ব ইউনিয়নের কামালখানী গ্রামে। এ ঘটনায় ছফিনা বেগম বাদী হয়ে স্বামী কাছু মিয়া, দেবর নূর মিয়াসহ ৭ জনের নাম উল্লেখ করে অজ্ঞাত আরো ২/৩ জনকে আসামী করে বানিয়াচং থানায় মামলা দায়ের করেন। বিবরণে জানা যায়, প্রায় ১৫ থেকে ১৬ বছর পূর্বে কামালখানী গ্রামের কাছু মিয়ার সাথে বিয়ে হয় ছফিনা বেগমের। বিয়ের পর থেকেই যৌতুকের জন্য ...